Jenny Maria Ödmann

Jenny Maria Ödmann (jaiotzez Braun; Stockholm, 1847ko martxoaren 20a – Sidmouth, 1917ko urriaren 6a) suediar idazlea izan zen.

 Bizitza 
Jenny Maria Braun 1847an jaio zen Stockholmen. Bere gurasoak Johan Martin Braun tximinia-garbitzailea, eta Johanna Susanna Hagelin ziren. 22 urte zituela, Martin Ödmann politikari, parlamentuko kide eta Fäderneslandet egunkariko editorearekin ezkondu zen.

1867an debutatu zuen idazle gisa, Brottslingen eleberria argitaratu zuenean. Bere beste hainbat lan bezala, hilketa baten ikerketan oinarrituta dago. «Hiriko misterioei» buruzko eleberriak ere idatzi zituen, Eugène Sueren Les Mystères de Paris liburuaren antzekoak. Bere lanik ezagunena Dolda brott. Ur Stockholms mysterier eleberria da.

Jenny Ödmannek hainbat izengoiti erabili zituen, guztiak bere jaiotze-izenaren aldaerak: J-y Brn, J. Brun eta, besterik gabe, Brown. Bere eleberri asko aldizkarietan argitaratu ziren folletoi gisa. Ondoren, gehienak liburu moduan plazaratu ziren. Selma Lagerlöf baino lehen, Jenny Ödmann Suediako emakume idazle ezagunena zela uste da.

Jenny Ödmann 1917an hil zen Sidmouthen, Ingalaterran.

 Lanak 

 Erreferentziak 

 Kanpo estekak 

Kategoria:Stockholmdarrak
Kategoria:Suediako eleberrigileak
Kategoria:Emakume eleberrigileak
Kategoria:Suedierazko idazleak
Kategoria:XIX. mendeko emakume idazleak
Kategoria:XX. mendeko emakume idazleak